ระเบียบกรมการจัดหางานระเบียบกรมการจัดหางานว่าด้วยการรับแจ้งการเดินทางไปทำงานต่างประเทศด้วยตนเองของคนหางานพ.ศ. ๒๕๔๖ โดยที่ระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ ข้อ ๙ให้หน่วยงานของรัฐออกระเบียบกำหนดขั้นตอนและระยะเวลาการปฏิบัติราชการเพื่อประชาชนเพื่อให้การรับแจ้งการไปทำงานต่างประเทศด้วยตนเองของคนหางานตามความในมาตรา ๔๘แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ เป็นไปตามระเบียบดังกล่าว อธิบดีกรมการจัดหางานจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมการจัดหางานว่าด้วยการรับแจ้งการเดินทางไปทำงานต่างประเทศด้วยตนเองของคนหางาน พ.ศ. ๒๕๔๖ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจานุเบกษาเป็นต้นไปข้อ๓ให้ยกเลิกระเบียบกรมการจัดหางานว่าด้วยการรับแจ้งการเดินทางไปทำงานต่างประเทศด้วยตนเองของคนหางานพ.ศ. ๒๕๓๙ ลงวันที่ ๒๒ พฤษภาคม พ.ศ. ๒๕๓๙ข้อ๔คนหางานซึ่งอยู่ในประเทศไทยที่ติดต่อทำสัญญาจ้างกับนายจ้างในต่างประเทศด้วยตนเองโดยไม่ผ่านผู้รับอนุญาตจัดหางานเพื่อไปทำงานในต่างประเทศหรือกรมการจัดหางานให้ยื่นแบบแจ้งการเดินทางไปทำงานต่างประเทศด้วยตนเองตามแบบ จง. ๓๙พร้อมหลักฐานตามที่กำหนดไว้ในแบบดังกล่าวต่ออธิบดีกรมการจัดหางานหรือผู้ที่อธิบดีกรมการจัดหางานมอบหมายก่อนเดินทางออกนอกราชอาณาจักรไม่น้อยกว่าสิบห้าวันข้อ๕ กรณีคนหางานตามข้อ ๔มีอายุต่ำกว่ายี่สิบปีบริบูรณ์ ให้มีบุคคลในครอบครัว เช่น บิดา มารดา หรือคู่สมรสมารับทราบและให้ความยินยอมในการเดินทางไปทำงานในต่างประเทศต่อพนักงานเจ้าหน้าที่และให้พนักงานเจ้าหน้าที่บันทึกถ้อยคำผู้มารับทราบและให้ความยินยอมไว้เป็นหลักฐานข้อ๖เมื่อพนักงานเจ้าหน้าที่ได้รับแบบแจ้งการเดินทางไปทำงานต่างประเทศด้วยตนเองตามข้อ๔ พร้อมหลักฐานครบถ้วนถูกต้อง และกรณีคนหางานมีอายุต่ำกว่ายี่สิบปีบริบูรณ์มีบุคคลตามข้อ ๕ รับทราบและยินยอมให้ไปทำงานในต่างประเทศแล้วให้เสนออธิบดีกรมการจัดหางานหรือผู้ที่อธิบดีกรมการจัดหางานมอบหมายลงนามรับทราบเมื่ออธิบดีกรมการจัดหางานหรือผู้ที่อธิบดีกรมการจัดหางานมอบหมายลงนามรับทราบในแบบจง. ๓๙ แล้วให้พนักงานเจ้าหน้าที่ประทับตราในสัญญาจ้างหรือเอกสารรับรองการจ้างข้อความ ได้แจ้งการเดินทางไปทำงานด้วยตนเองตามมาตรา ๔๘ พร้อมลงชื่อวันเดือนปี กำกับเพื่อคนหางานนำไปแสดงต่อพนักงานเจ้าหน้าที่ ณด่านตรวจคนหางานในการเดินทางไปทำงานในต่างประเทศระยะเวลาดำเนินการภายในห้าวันทำการข้อ๗คนหางานซึ่งเดินทางไปทำงานในต่างประเทศตามพระราชบัญญัติจัดหางานและคุ้มครองคนหางาน พ.ศ. ๒๕๒๘ แล้วไปทำสัญญาจ้างฉบับใหม่กับนายจ้างรายเดิมหรือนายจ้างรายใหม่ไม่ว่าสถานที่ทำงานตามสัญญาจ้างฉบับใหม่จะอยู่ในประเทศนั้นหรือประเทศอื่น ให้คนหางานนั้นยื่นแบบแจ้งการเดินทางไปทำงานในต่างประเทศด้วยตนเองตามแบบ จง. ๓๙พร้อมหลักฐานตามที่กำหนดไว้ในแบบดังกล่าวต่ออธิบดีหรือผู้ที่อธิบดีกรมการจัดหางานมอบหมายณ กรมการจัดหางาน สำนักจัดหางานจังหวัดหรือสำนักจัดหางานกรุงเทพข้อ๘ให้สำนักงานจัดหางานจังหวัดหรือสำนักจัดหางานกรุงเทพที่ได้รับแจ้งการเดินทางไปทำงานด้วยตนเองตามระเบียบนี้บันทึกข้อมูลคนหางานไปทำงานต่างประเทศในระบบคอมพิวเตอร์ไว้เป็นหลักฐานข้อ๙บรรดาคำขอที่พนักงานเจ้าหน้าที่ได้รับไว้ก่อนที่ระเบียบนี้ใช้บังคับให้ปฏิบัติตามระเบียบกรมการจัดหางานว่าด้วยการรับแจ้งการเดินทางไปทำงานต่างประเทศด้วยตนเองของคนหางานพ.ศ. ๒๕๓๙ ลงวันที่ ๒๒ พฤษภาคม พ.ศ. ๒๕๓๙ประกาศ ณ วันที่ ๑๗มกราคม พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑.แบบแจ้งการเดินทางไปทำงานในต่างประเทศด้วยตนเอง ตามมาตรา ๔๘แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗(แบบ จง. ๓๙)(ดูข้อมูลจากภาพกฎหมาย)ศุภสรณ์/อภิสิทธิ์/จัดทำโชติกานต์/ปรับปรุง๒ มิถุนายน ๒๕๖๐[๑]ราชกิจจานุเบกษา เล่ม ๑๒๐/ตอนพิเศษ ๑๙ ง/หน้า ๓๔/๑๑ กุมภาพันธ์ ๒๕๔๖